Утвърдил:

Вяра Церовска

Кмет на община Перник

**ДОКУМЕНТАЦИЯ**

**ЗА ОБЩЕСТВЕНА ПОРЪЧКА**

**В ПРОЦЕДУРА „ПУБЛИЧНО СЪСТЕЗАНИЕ“ ПО ЗАКОНА ЗА ОБЩЕСТВЕНИТЕ ПОРЪЧКИ С ПРЕДМЕТ:**

**„*ИНЖЕНЕРИНГ ЗА ОСНОВЕН РЕМОНТ НА ВОДОПРОВОД И УЛИЧНА НАСТИЛКА НА УЛ.СОФИЙСКО ШОСЕ от ОТ 191 ДО ОТ 27 ГР.ПЕРНИК, ОБЩИНА ПЕРНИК*“**

Съгласували:

Инж. Владислав Караилиев

Зам. кмет община Перник

Инж. Богомил Алексов

Директор СИЕ

Галина Ганчева

Началник отдел ОП

Изготвили техн. част:

Инж. Л. Симеонова

Инж. Л. Пънтова

**гр. Перник, 2019 г.**

1. **ОСНОВНИ ДАННИ ЗА ОБЩЕСТВЕНАТА ПОРЪЧКА**
2. **ВЪЗЛОЖИТЕЛ**

Възложител на настоящата процедура за избор на Изпълнител на обществена поръчка, възлагана по реда на чл. 18, ал. 1, т. 12 от Закона за обществените поръчки (ЗОП), съгласно чл. 5, ал. 2 от ЗОП е Кметът на община Перник.

Община Перник е юридическо лице, на бюджетна издръжка, със седалище: гр. Перник, пк 2300, пл. „Св. Иван Рилски“ № 1а, електронен адрес: https://pernik.bg/.

1. **ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА**

Възложителят обявява настоящата процедура за възлагане на обществена поръчка на основание чл. 18, ал. 1, т. 12 от ЗОП. За нерегламентираните в настоящата документация за обществената поръчка условия по провеждането на процедурата се прилагат разпоредбите на ЗОП и Правилника за прилагането му (ППЗОП), както и приложимите национални и международни нормативни актове, с оглед предмета на поръчката. Процедурата „публично състезание“ е вид процедура за възлагане на обществени поръчки, при която всички заинтересовани лица могат да подадат оферта.

Разделянето на обществената поръчка на две обособени позиции – проектиране и строителство е нецелесъобразно и би довело до затруднения за Възложителя. Предмета на обществената поръчка е проектиране и строителство на основна пътна артерия, в това число и проектиране за смяна на водопровод и разделянето й на обособени позиции е нецелесъобразно предвид необходимостта от изготвяне на един общ технически проект.

Това предполага, че обществената поръчка е възможно да бъде изпълнена в целия си обем от един изпълнител. При разделянето на поръчката на обособени позиции и в случай на избор на различни изпълнители по тях, ще се стигне до забавяне на строителството, което ще се отрази на обществеността, предвид значимостта на ***УЛ.СОФИЙСКО ШОСЕ***, както и до затруднения на Възложителя за навременното въвеждане в експлоатация на обекта.

1. **ПРЕДМЕТ И ЦЕЛ НА ОБЩЕСТВЕНАТА ПОРЪЧКА**

Предмет на настоящата обществена поръчка е изработване на технически проект и строителство /инженеринг/ на обект: „***ИНЖЕНЕРИНГ ЗА ОСНОВЕН РЕМОНТ НА ВОДОПРОВОД И УЛИЧНА НАСТИЛКА НА УЛ.СОФИЙСКО ШОСЕ от ОТ 191 ДО ОТ 27 ГР.ПЕРНИК, ОБЩИНА ПЕРНИК***“

Целта на настоящата обществена поръчка е:

да бъде избран Изпълнител, притежаващ проектантска правоспособност, опит в проектирането и строителството на пътна и В и К инфраструктура, на който Община Перник да възложи изпълнението.

**Кратко описание:**

**3.1. Съществуващо положение:**

Улица Софийско шосе е основна пътна артерия за връзка на западната част на гр.Перник със Столицата и кв.Изток. Състоянието на пътната настилка е лошо поради непрекъснатото разкопаване в резултат на водопроводни аварии. Съществуващият водопровод е етернитов,амортизиран и износен. Основният ремонт на улица Софийско шосе е възможен само след подмяна на водопровода и отклоненията по улицата.

**3.2. Предметът на обществената поръчка включва (описание на дейностите по поръчката):**

3.2.1. Предметът на обществената поръчка включва изпълнение на следните дейности, които са свързани с изпълнението на Етап I – изработване на технически проект и представляват условие, следствие или допълнение към него:

а). Изготвяне на Технически проект, съгласно изискванията на Възложителя и изискванията на действащите към момента нормативни документи, в обем и съдържание, определени в утвърденото Задание за изработване на технически проект (Приложение № 2).

б). С изготвянето от Изпълнителя на Техническия проект се съставя и Количествена сметка (КС)

в). Изпълнение на задълженията си като проектант, по време на строителството и въвеждането в експлоатация на строежа, в съответствие с действащото българско законодателство (Наредба № 3 от 31.07.2003 г. на МРРБ към ЗУТ за съставяне на актове и протоколи по време на строителството и Наредба № 2 от 31.07.2003 г. на МРРБ към ЗУТ за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти), включително осъществяване на авторски надзор по реда на чл. 162, ал. 2 от ЗУТ по време на строителството на обекта.

г). Отстраняване за своя сметка на недостатъците на Техническия проект, установени в хода на извършване на проверките от Възложителя, извършващ оценка на съответствието на проекта със съществените изисквания към строежите и технически контрол съгласно ЗУТ, включително и по време на извършване на строителството.

д). Поемане на отговорност за качеството на проекта по време на изпълнение на строителството.

3.2.2. Дейностите включени в предмета на поръчката сред откриване на Строителната площадка свързани с изпълнението на Етап II – избраният Изпълнител, следва да извърши:

- Изпълнение на СМР съгласно Инвестиционния проект и Техническото предложение за изпълнение на поръчката, предписанията и заповедите в Заповедната книга, в т.ч. предвидените с Количествено – стойностната сметка СМР.

- Действителните количества, необходими за изпълнение на обекта, които са в по- голям размер от количествата, предвидени в проекта и/или не са били включени в проекта.

- Доставка и влагане в строителството на необходимите и съответстващи на Техническите спецификации и на Инвестиционния проект строителни продукти.

- Производство и/или доставка на строителни детайли/елементи и влагането им в строежа.

- Ще изиска от Възложителя, в съответствие с разпоредбите на чл. 38 от Закона за пътищата, осигуряване на терени за нуждите на строителството – за временно строителство, за производствени полигони (бази) за нуждите на строителството, за складиране на материали и техника и други нужди във връзка с изпълнение на строителството, установени с изготвения от него План за безопасност и здраве на обекта, само в случаите, когато същите са извън територията, върху която се изгражда строежа.

- Изграждане на временни отбивни пътища и/или временна организация на движението, съгласно изискванията на Техническите спецификации и възстановяване на пътищата, използвани по време на строителството.

- В случаите, когато е необходимо в допълнение на Инвестиционния проект извършване на проектантски работи във връзка с изграждането на строежа Изпълнителят ще уведоми Възложителя за възникналата необходимост от допълнително проектиране; извършване на работи по преместване, при изпълнение на строителството, на подземни и надземни мрежи и съоръжения.

- Организиране на дейностите по събиране, транспортиране, обезвреждане и оползотворяване на строителните и другите отпадъци, възникнали в резултат на осъществяване на дейностите, в съответствие с изискването на българското законодателство.

- Извършване на необходимите изпитвания и лабораторни изследвания.

- Съставяне на строителни книжа и изготвяне на екзекутивната документация на строежа.

- Участие в процедурата по въвеждане на строежа в експлоатация.

- Отстраняване на недостатъците, установени при предаването на строежа и въвеждането му в експлоатация.

- Отстраняване на дефекти в гаранционните срокове на строежа.

1. **ОБЕКТ НА ОБЩЕСТВЕНАТА ПОРЪЧКА**

Обект на настоящата обществена поръчка е „проектиране и изпълнение на строителство“ по смисъла на чл. 3, ал. 1, т. 1, б. „а“ от ЗОП.

Код по СРV номенклатура – основен код 45233120.

1. **ФИНАНСИРАНЕ**

Изпълнението на обществената поръчка се финансира от държавния бюджет, като поръчката се обявява на основание чл. 114 от ЗОП с отложено изпълнение

1. **ПРОГНОЗНА СТОЙНОСТ НА ОБЩЕСТВЕНАТА ПОРЪЧКА**

Прогнозната стойност на настоящата обществена поръчка е в размер на **562 500 лева без ДДС /в това число 160 000 лв. без ДДС част В и К и 402 500 лв. без ДДС част пътна/**, разпределени както следва:

- Изготвяне на технически проект – не повече от **14 000 лв. без ДДС,** в това число:

- 13 000 **лв. без ДДС** за изготвяне на проект

- 1 000 **лв. без ДДС** за Упражняване на авторски надзор

- Изпълнение на СМР - не повече от **548 500** **лв. без ДДС**

***\*Забележка:*** *Ценовото предложение на участниците* ***не може*** *да надвишава прогнозната стойнст на обществената поръчка, като противното е основание за отстраняване на участник от процедурата!*

В прогнозната стойност на обществената поръчка са включени:

* + Цена за изпълнение на I етап – Изпълнение на проектантските работи, в т. ч. и авторски надзор, в лв. без ДДС.
  + Цена за изпълнение на II етап – Изпълнение на строително-монтажните работи, лв. без ДДС.
  + Цена за Упражняване на авторски надзор

1. **НАЧИН НА ПЛАЩАНЕ**

Начинът на плащане на изпълнението на поръчката е, както следва:

* 1. **Авансово плащане.**

В 30 (тридесет) дневен срок след съставяне и подписване на Протокол обр. 2а за откриване на строителната площадка, съставен по реда на Наредба № 3 от 31.07.2003 г. и представяне на Гаранция за обезпечаване на авансовото плащане, Възложителят превежда на Изпълнителя авансово 30% от Етап II - Цената за изпълнение на СМР по договора в лв. с ДДС.

Гаранцията за обезпечаване на авансовото плащане се предоставя в една от следните форми:

парична сума в размер равен на стойността на авансовото плащане преведена по сметката на Възложителя: (община Перник): (***ЦКБ АД, Клон Перник,***  ***IBAN:BG 36 CECB 9790 3360 8793 00, BIC:CECBBGSF***);

* Безусловна и неотменима банкова гаранция за авансово плащане в полза на Възложителя (по образец на банката издател, одобрена от Възложителя) покриваща пълния размер на аванса с ДДС, обезпечаваща задължението на изпълнителя да възстановява полученото авансово плащане по договора, при условията посочени в него;
* Застраховка в полза на Възложителя, която обезпечава предоставения аванс за изпълнението на строително-монтажните работи, чрез покритие на отговорността на Изпълнителя да възстановява полученото авансово плащане по договора, при условията посочени в него (по образец на застрахователя, одобрена от Възложителя). Застраховката, следва да покрива пълния размер на аванса с ДДС и риска от неизпълнението на задължението по Договора на Изпълнителя да възстановява предоставеното му авансово плащане, съгласно договора. В тези случаи, дължимата по застраховката премия следва да бъде изцяло платена.

Авансът се изплаща след представяне на Възложителя на следните документи:

* Оригинал на гаранция за обезпечаване на авансовото плащане в една от горе упоменатите форми, в полза на Възложителя, предварително одобрена от него, покриваща пълния размер на аванса с ДДС,
* Данъчна фактура, издадена от Изпълнителя, на стойност, равна на стойността на авансово предоставените средства.

Авансовото плащане се погасява като се приспадат по 30 % от стойността на всяко междинно на Етап II изпълнение на СМР, като в последното междинно плащане се приспада целия останал неприспаднат аванс до цялостното му погасяване.

**7.2.** **Плащане на изпълнен I етап – изпълнение на проектантските работи:**

Извършва се след одобряване на Техническия проект от главния архитект на община Перник, въз основа на следните документи:

- Данъчна фактура, която се издава от Изпълнителя

- разрешение за строеж

**7.3.** **Плащане на изпълнен II етап – Изпълнение на строително-монтажните работи (СМР):**

Междинни плащания за СМР - извършват се междинни плащания ***/по желание на изпълнителя/*** след реализиране на 90% (деветдесет на сто) от Цената за изпълнение на II етап – изпълнение на СМР по Договора в лв. без ДДС, като от всяко от тях се приспадат пропорционални суми в размер на 30% (тридесет) за погасяване на авансовото плащане, като в последното междинно плащане се приспада целия останал неприспаднат аванс.

Сумата от изплатения аванс и Междинните плащания не може да надвишава 90% от цената за изпълнение на поръчката.

Плащанията се извършват въз основа на следните документи:

- Отчет - междинен, съставен от Изпълнителя, в който са попълнени по позиции предвидените, извършените до момента и оставащите видове и количества СМР, съгласно Количествено - стойностна сметка (КСС) за обекта, както и тяхната парична равностойност. На Изпълнителя се заплаща за съответното количество извършена от него работа, съгласно посочената в КСС единична цена.

- Данъчна фактура, издадена от Изпълнителя след одобрението на извършените СМР от страна на Възложителя.

Междинните плащания по договора се извършват от Възложителя в 30 (тридесет) дневен срок от датата на представяне на данъчната фактура от страна на Изпълнителя.

**7.4. Окончателно плащане:**

Окончателното плащане по договора се извършва след установяване на годността за ползване на строежа с протокол (Образец 15), съгласно Наредба № 3 от 31 юли 2003г. за съставяне на актове и протоколи по време на строителството и издаване на Разрешение за ползване.

Окончателното плащане по договора се извършва въз основа на следните документи:

- Отчет/Акт 15 – при завършване, съставен от Изпълнителя, в който са попълнени по позиции предвидените и всички извършени количества СМР, съгласно КСС за обекта, както и тяхната парична равностойност. На Изпълнителя се заплаща за съответното количество извършена от него работа, съгласно посочената в КСС единична цена.

- Данъчна фактура, която се издава от Изпълнителя след одобряването на Доклад за извършените СМР от страна на Възложителя.

Окончателното плащане по договора се извършват от Възложителя в 30 (тридесет) дневен срок от датата на представяне на данъчната фактура от страна на Изпълнителя.

1. **МЯСТО И СРОК НА ИЗПЪЛНЕНИЕ НА ОБЩЕСТВЕНАТА ПОРЪЧКА**

**8.1. Място на изпълнение на поръчката:** община Перник.

**8.2. Срок за изпълнение на поръчката:**

Общият срок за изпълнение на поръчката (проектиране и строителство) е **не по-малко от 90 календарни дни и не повече от 150 календарни дни**. Общият срок започва да тече от датата на влизане в сила на договора и е до датата на предаване на строежа и съставяне на Констативен акт обр. 15 за установяване годността за приемане на строежа съгласно Наредба № 3 от 31.07.2003 г. за съставяне на актове и протоколи по време на строителството. Срокът включва изработване на Техническия проект и времето за изпълнение на строително-монтажните работи (СМР) за целия обект, предмет на настоящата обществена поръчка, разпределен на етапи, както следва:

**а).** Срок за изпълнение на I етап - изработване на технически проект: Срокът е не по-малко от 3**0 и не повече от 40 календарни дни**. Срокът се разделя както следва:

- Срок за изработване на технически проект – включва времето за изработване, съгласуване с вс. администрации и предаване на Техническия проект за одобрение от гл. архитект на общината. Срокът започва да тече от датата на влизане в сила на договора и е до датата на завършване на проектантските работи и предаване (чрез приемно – предавателен протокол) на изискуемите оригинали и копия на Техническия проект.

- В този Срок се включва и срока за отстраняване на забележки от проекта - **5** календарни дни, и включва времето за отстраняване на установените забележки от гл. архитект и окончателно предаване на Техническия проект за изграждане на строежа в съответствие с изискванията на всички други нормативни документи, приложими за изпълнение на съответната дейност.

В случай, че Възложителя не приеме представения Технически проект и горепосочените срокове са недостатъчни и/или са изтекли, срокът за отстраняване на забележки се включва в срока на Втори етап - изпълнение на СМР.

Срокът, необходим за разглеждане и утвърждаване от Възложителя на представения от Изпълнителя Технически проект, не е част от общия срок за изпълнение на обществената поръчка.

**б).** Срок за изпълнение на II етап – изпълнение на строително-монтажните работи (СМР): Срокът е не по-малко от **60 и не повече от 110 календарни дни**. Започва да тече от датата на подписване на Протокол обр. 2а за откриване на строителна площадка и определяне на строителна линия и ниво, съгласно Наредба № 3 от 31.07.2003 г. за съставяне на актове и протоколи по време на строителството и е до датата на съставяне на Констативен акт обр. 15 за установяване годността за приемане на строежа съгласно Наредба № 3 от 31.07.2003 г. за съставяне на актове и протоколи по време на строителството.

**Гаранционен срок:**

Гаранционният срок за обекта е съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, като за пътища от първостепенна улична мрежа, IV клас - 1 година за основен ремонт, за хидроенергийни, хидромелиоративни, водоснабдителни съоръжения и системи - 8 години;

Гаранционният срок започва да тече от датата на получаване на Разрешението за ползване на Строежа.

Участникът предлага минимален гаранционен срок за изпълнение съгласно Наредба № 2 от 31 юли 2003 г., като максимално предложеният гаранционен срок е не повече от удвоения минимален съгласно Наредбата.

Гаранционната отговорност се изключва, когато проявените дефекти са резултат от изключително обстоятелство и/или непредвидено обстоятелство, съгласно §2, т. 17 и т. 27 от Допълнителните разпоредби на ЗОП.

*\*Забележка 1: Срокът, необходим за разглеждане и утвърждаване от Възложителя на представения от Изпълнителя Технически не е част от срока за изпълнение на поръчката!*

*\*Забележка 2: Срокът, необходим за издаване на Разрешение за строеж до подписването на Протокол обр. 2а за откриване на строителна площадка и определяне на строителна линия и ниво, съгласно Наредба № 3 от 31.07.2003 г. за съставяне на актове и протоколи по време на строителството, не е част от срока за изпълнение на поръчката!*

1. **УСЛОВИЯ ЗА УЧАСТИЕ**
2. **ТЕХНИЧЕСКИ СПЕЦИФИКАЦИИ**

При изпълнение на обществената поръчка, следва да се спазват приложимите за предмета й изисквания на:

1.1. Утвърдено Техническо задание на обществената поръчка;

1.2. Наредба № РД-02-20-19 от 29.12.2011 г. за проектиране на строителни конструкции на строежите чрез прилагане на европейската система за проектиране на строителни конструкции (ДВ, бр. 104 от 16.12.2014 г.);

1.3. Европейска система за проектиране на строителни конструкции, която включва частите на БДС ЕN от 1990 г. до 1999 г., наричани за краткост „Еврокодове“, заедно с националните приложения и съответните национално определени параметри;

1.4. Наредба № 1 от 26.05.2000 г. за проектиране на пътища и приложенията към нея (ДВ, бр. 47 от 2000 г., изм. ДВ, бр. 102 от 2005 г.);

1.5. Наредба № 4 от 2001 г. за обхвата и съдържанието на инвестиционните проекти;

1.6. „Техническа спецификация” на Агенция „Пътна инфраструктура” (АПИ) от 2014 г. (<http://www.api.bg/files/7313/9504/3959/TC_2014.pdf>);

1.7. „Технически изисквания при изпълнение на пътни знаци и указателни табели от светлоотразителни материали“ на АПИ от 2010 г.

(<http://www.api.bg/files/3113/6838/5588/API-Technicheski-iziskvaniq-pri-izpylnenie-na-pytni-znaci.pdf>);

1.8. „Технически правила за приложение на ограничителни системи за пътища по Републиканската пътна мрежа“ на АПИ от 2010 г.

(<http://www.api.bg/files/8013/6838/5463/API_Tehnicheski-Pavila-ogranichitelni-systemi-po-pytishta.pdf>);

1.9. Наредба № 2 от 29.06.2004 г. за планиране и проектиране на комуникационно - транспортните системи на урбанизираните територии;

1.10. Наредба № 2 от 17.01.2001 г. за сигнализация на пътищата с пътна маркировка (ДВ, бр. 13 от 2001 г., изм. ДВ, бр. 18 от 2004 г., изм. ДВ, бр. 54 от 2009 г.);

1.11. Наредба № 3 от 16.08.2010 г. за временна организация и безопасността на движението при извършване на строителни и монтажни работи по пътищата и улиците (ДВ, бр. 74 от 2010 г.);

1.12. Наредба № 18 от 23.07.2001 г. за сигнализация на пътищата с пътни знаци (ДВ, бр. 73 от 2001 г., изм. ДВ, бр. 18 от 2004 г., изм. ДВ, бр. 109 от 2004 г., изм. ДВ, бр. 54 от 2009 г.);

1.13. Наредба № 1 от 17.01.2001 г. за организиране на движението по пътищата (ДВ, бр. 13 от 2001 г.);

1.14. Наредба № РД-02-20-14 от 29.09.2011 г. за обхвата и съдържанието на оценката на въздействие върху пътната безопасност (ДВ, бр. 78 от 2011 г.);

1.15. Закон за устройство на територията (ЗУТ);

1.16. Наредба № 3 от 31.07.2003 г. за съставяне на актове и протоколи по време на строителството;

1.17. Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;

1.18. Закон за пътищата (ЗП);

1.19. Закон за задълженията и договорите (ЗЗД);

1.20. Закон за опазване на околната среда (ЗООС);

1.21. Закон за биологичното разнообразие (ЗБР);

1.22. Закон за камарите на архитектите и инженерите в инвестиционното проектиране (ЗКАИИП);

1.23. Наредба № 2 от 22.03.2004 г. за минималните изисквания за здравословни и безопасни условия на труд при извършване на строително монтажни работи;

1.24. Наредба № 7 от 1999 г. за минимални изисквания за здравословни и безопасни условия на труд на работните места при използване на работното оборудване;

1.25. Закон за техническите изисквания към продуктите (ЗТИП);

1.26. Наредба за съществените изисквания и оценяване на съответствието на строителните продукти (НСИОССП);

1.27. Закона за управление на отпадъците от 28.11.2014 г.;

1.28. Наредба за управление на строителните отпадъци и за влагане на рециклирани строителни материали от 13.11.2012 г.;

1.29. Наредба № 17 от 23.07.2001 г. за регулиране на движението по пътищата със светлинни сигнали (Обн., ДВ, бр. 72 от 17.08.2001 г., изм. и доп., бр. 18 от 5.03.2004г.);

1.30. Техническите предписания на Инвестиционния проект (Проектната документация), изготвен от Изпълнителя, съгласно утвърденото Задание за изработване на технически проект (Приложение № 2), които определят изискванията към влаганите в обекта продукти и към изпълнението и приемането на СМР. Разработването на проекта е предмет на настоящата обществена поръчка;

1.31. Действащи норми, наредби и стандарти в областта на пътищата, В и К, съоръженията и комуникациите на други ведомства и всички други нормативни документи, приложими за изпълнение на съответната дейност.

По отношение на посочените в документите от настоящия раздел конкретни стандарти, спецификации, технически одобрения или други технически референции, Възложителят ще приеме за отговарящи на изискванията и техните еквиваленти.

Когато се касае за стандарт, спецификация, техническа оценка или техническо одобрение, ако участникът докаже в своята оферта с подходящи средства, включително чрез доказателствата по [чл. 52](javascript:%20Navigate('чл52');) от ЗОП, че предлаганите решения удовлетворяват по еквивалентен начин изискванията, определени от техническите спецификации, неговата оферта няма да бъде предложена за отстраняване.

Когато се касае за български стандарт, въвеждащ европейски стандарт, европейска техническа оценка, обща техническа спецификация, международен стандарт или стандартизационен документ, установен от европейски орган по стандартизация, ако участникът докаже в своята оферта с подходящи средства, включително чрез доказателствата по [чл. 52](javascript:%20Navigate('чл52');) от ЗОП, че тези стандартизационни документи се отнасят до определените от Възложителя изисквания за работни характеристики и функционални изисквания, неговата оферта няма да бъде предложена за отстраняване.

***\*ВАЖНО! Посочените „Технически спецификации“, действащото законодателство и стандарти в областта на изпълнение на проектирането и строително - монтажните работи следва да се разбират като предварително обявени условия на поръчката по смисъла на чл. 107, т. 2, буква „а“ от ЗОП!***

1. **ОСНОВАНИЯ ЗА ОТСТРАНЯВАНЕ**

**2.1.** **Възложителят отстранява от участие в процедура за възлагане на обществена поръчка участник, когато:**

**1.** е осъден с влязла в сила присъда, за престъпление по [чл. 108а](javascript:%20NavigateDocument('НК_1968#чл108а');), [чл. 159а - 159г](javascript:%20NavigateDocument('НК_1968#чл159а-159г');), [чл. 172](javascript:%20NavigateDocument('НК_1968#чл172');), [чл. 192а](javascript:%20NavigateDocument('НК_1968#чл192а');), [чл. 194 - 217](javascript:%20NavigateDocument('НК_1968#чл194-217');), [чл. 219 - 252](javascript:%20NavigateDocument('НК_1968#чл219-252');), [чл. 253 - 260](javascript:%20NavigateDocument('НК_1968#чл253-260');), [чл. 301 - 307](javascript:%20NavigateDocument('НК_1968#чл301-307');), [чл. 321](javascript:%20NavigateDocument('НК_1968#чл321');), [321а](javascript:%20NavigateDocument('НК_1968#чл321а');) и [чл. 352 - 353е](javascript:%20NavigateDocument('НК_1968#чл352-353е');) от [Наказателния кодекс](javascript:%20NavigateDocument('НК_1968'););

**2.** е осъден с влязла в сила присъда, за престъпление, аналогично на тези по [т. 1](javascript:%20Navigate('чл54_ал1_т1');), в друга държава членка или трета страна;

**3.** има задължения за данъци и задължителни осигурителни вноски по смисъла на [чл. 162, ал. 2, т. 1](javascript:%20NavigateDocument('ДОПК_2005#чл162_ал2_т1');) от [Данъчно-осигурителния процесуален кодекс](javascript:%20NavigateDocument('ДОПК_2005');) и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

**4.** е налице неравнопоставеност в случаите по [чл. 44, ал. 5](javascript:%20Navigate('чл44_ал5');) от ЗОП;

**5.** е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**6.** е установено с влязло в сила наказателно постановление, или съдебно решение, нарушение на [чл. 61, ал. 1](javascript:%20NavigateDocument('КТ_1986#чл61_ал1');), [чл. 62, ал. 1](javascript:%20NavigateDocument('КТ_1986#чл62_ал1');) или [3](javascript:%20NavigateDocument('КТ_1986#чл62_ал3');), [чл. 63, ал. 1](javascript:%20NavigateDocument('КТ_1986#чл63_ал1');) или [2](javascript:%20NavigateDocument('КТ_1986#чл63_ал2');), [чл. 118](javascript:%20NavigateDocument('КТ_1986#чл118');), [чл. 128](javascript:%20NavigateDocument('КТ_1986#чл128');), [чл. 228, ал. 3](javascript:%20NavigateDocument('КТ_1986#чл228_ал3');), [чл. 245](javascript:%20NavigateDocument('КТ_1986#чл245');) и [чл. 301 - 305](javascript:%20NavigateDocument('КТ_1986#чл301-305');) от [Кодекса на труда](javascript:%20NavigateDocument('КТ_1986');) или [чл. 13, ал. 1](javascript:%20NavigateDocument('З_труд_мигр_мобил_2016#чл13_ал1');) от [Закона за трудовата миграция и трудовата мобилност](javascript:%20NavigateDocument('З_труд_мигр_мобил_2016');) или аналогични задължения, установени с акт на компетентен орган, съгласно законодателството на държавата, в която участникът е установен;

**7.** е налице конфликт на интереси, който не може да бъде отстранен.

* 1. Основанията по [т. 1](javascript:%20Navigate('чл54_ал1_т1');), [2](javascript:%20Navigate('чл54_ал1_т2');) и [7](javascript:%20Navigate('чл54_ал1_т7');) се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.
  2. В случаите по т. 2.2, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по  [т. 1](javascript:%20Navigate('чл54_ал1_т1');), [2](javascript:%20Navigate('чл54_ал1_т2');) и [7](javascript:%20Navigate('чл54_ал1_т7');) се отнасят и за това физическо лице.
  3. Основанията за отстраняване по т. 1 и т. 2 се прилагат до изтичането на пет години от влизането в сила на присъдата, освен ако в присъдата е посочен друг срок на наказанието. Основанието по т. 5, предложение първо се прилага до изтичане на три години от датата на влизането в сила на решението на възложителя, с което кандидатът или участникът е отстранен за наличие на обстоятелствата по по т. 5, предложение първо. Основанието по т. 6 – три години от датата на влизането в сила на акт на компетентен орган, с който е установено наличието на обстоятелствата по  [т. 6](javascript:%20Navigate('чл54_ал1_т6');).
  4. Условията на т. 2.1 по - горе се прилагат и когато участник в процедурата е обединение от физически и/или юридически лица и за член на обединението е налице някое от основанията за отстраняване.
  5. **Възложителят отстранява от участие в процедура за възлагане на обществена поръчка участник, за когото е налице някое от следните обстоятелства:**

**1.** обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на [чл. 740](javascript:%20NavigateDocument('ТЗ_1991#чл740');) от [Търговския закон](javascript:%20NavigateDocument('ТЗ_1991');), или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

**2.** сключил е споразумение с други лица с цел нарушаване на конкуренцията, когато нарушението е установено с акт на компетентен орган;

**3.** доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

**4.** опитал е да:

а) повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

* 1. Основанията по [т. 2.6, подточка](javascript:%20Navigate('чл55_ал1_т5');) 4 се отнасят за лицата посочени в т. 2.2. и т. 2.3.
  2. Условията на т. 2.6 по - горе се прилагат и когато участник в процедурата е обединение от физически и/или юридически лица и за член на обединението е налице някое от основанията за отстраняване.
  3. При подаване на оферта участникът декларира липсата на основанията за отстраняване чрез представяне на единен европейски документ за обществени поръчки (ЕЕДОП). ЕЕДОП се попълва в съответствие с чл. 67 от ЗОП и указанията в настоящата документация за обществената поръчка.
  4. **Възложителят отстранява от участие участник:**
* за когото са налице основанията по чл. 54, ал. 1 от ЗОП, чл. 55, ал. 1, т. 1, т. 3, т. 4 и т. 5 от ЗОП, условията по чл. 107 от ЗОП, обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;
* по отношение на когото са налице обстоятелствата по чл. 69 от Закона за противодействие на корупцията и за отнемане на незаконно придобито имущество (ЗПКОНПИ);
* който, след покана от страна на Възложителя, откаже да удължи срока на валидност на офертата си или ако представи оферта с по-кратък срок на валидност;
* чието Ценово предложение надвишава прогнозната стойност, определена от Възложителя за настоящата обществена поръчка, и/или по какъвто и да е начин е включил някъде в офертата си извън плика „Предлагани ценови параметри“ за настоящата поръчка, елементи, свързани с предлаганата цена (или части от нея);

1. **КРИТЕРИИ ЗА ПОДБОР**

С посочените по-долу критерии за подбор Възложителят е определил минималните изисквания за допустимост по отношение на участниците в процедурата с цел установяване на възможността им за изпълнение на поръчката.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**3.1. Годност (правоспособност) за упражняване на професионална дейност по чл. 60 от ЗОП:**

Изисква се участникът в процедурата да притежава регистрация в Централния професионален регистър на строителя (ЦПРС) към Камарата на строителите в Република България, съгласно чл. 3, ал. 2 от Закона за Камарата на строителите (ЗКС), за изпълнение на строежи от **Втора група, III-та категория и** **Четвърта група, II-та категория** а за чуждестранни лица – в аналогични регистри съгласно законодателството на държавата членка, в която са установени.

*Ако участникът е обединение, което не е юридическо лице, съответствието с критерия за подбор се доказва от всяко от лицата, включени в него, което ще изпълнява съответната дейност, съобразно разпределението на участието на лицата при изпълнение на дейностите, предвидено в документа/ договора за създаване на обединението.*

*Когато участникът предвижда участие на подизпълнители, съответствието с критерия за подбор се доказва и от тях, съобразно вида и дела от поръчката, който ще изпълняват, и за тях следва да не са налице основанията за отстраняване от процедурата.*

При подаване на оферта, информацията относно изискването се посочва от участника в ЕЕДОП, в съответствие с указанията за попълването му, приложени към настоящата документация.

Съгласно чл. 67, ал. 5 от ЗОП, Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

В тези случаи, изискването се доказва с представяне на копие от документа за регистрация в ЦПРС към Камарата на строителите в Република България, съгласно чл. 3, ал. 2 от ЗКС, за изпълнение на строежи от **Втора група, III-та категория и** **Четвърта група, II-та категория**. За чуждестранни лица – аналогичен документ, доказващ такава регистрация в аналогичен регистър, съгласно законодателството на държавата членка, в която са установени или еквивалент.

**При сключване на договор за изпълнение на поръчката, Изпълнителят представя:**

Заверено копие от документа за регистрация в ЦПРС към Камарата на строителите в Република България, съгласно чл. 3, ал. 2 от ЗКС, за изпълнение на строежи от **Втора група, III-та категория и** **Четвърта група, II-та категория**, в случай, че документа не е представен по реда на чл. 67, ал. 5 от ЗОП. За чуждестранно лице се представя документ, с който следва да се докаже, че има право да изпълнява възлаганата дейност в Република България, включително че е извършил съответната регистрация съгласно Закона за камарата на строителите във връзка с чл. 112, ал. 1, т. 4 от ЗОП.

* 1. **Икономическо и финансово състояние по чл. 61 от ЗОП:**

1. Участникът следва да притежава валидна застраховка „Професионална отговорност в проектирането“ за лицата, които ще осъществяват проектирането, съгласно чл. 171, ал. 1 от ЗУТ с минимално покритие в размер на минималните застрахователни суми за строежи трета категория, съгласно чл. 137, ал. 1, т. 3 от ЗУТ, определени с чл. 5, ал. 1, т. 3 от Наредба за условията и реда за задължително застраховане в проектирането и строителството, или еквивалентна застраховка, съгласно законодателството на държавата, където е установен/регистриран участникът.  
2. Участникът следва да притежава валидна застраховка „Професионална отговорност в строителството“, съгласно чл. 171, ал. 1 от ЗУТ с минимално покритие в размер на минималните застрахователни суми за строежи трета категория, съгласно чл. 137, ал. 1, т. 3 от ЗУТ, определени с чл. 5, ал. 2, т. 3 от Наредба за условията и реда за задължително застраховане в проектирането и строителството, или еквивалентна застраховка, съгласно законодателството на държавата, където е установен/регистриран участникът.  
Удостоверяване: При подаване на оферта участниците декларират съответствието с критериите за подбор по т. 1 и т. 2 само като попълват съответния раздел в Единен европейски документ за обществени поръчки (ЕЕДОП) - част ІV, раздел Б „Икономическо и финансово състояние“, т.5 на ЕЕДОП (с посочване на застрахователна сума, уеб адрес, орган или служба, издаващи документа, точно позоваване на документа) за наличие на валидна застраховка за „Професионална отговорност в проектирането“ и „Професионална отговорност в строителството“ по чл. 171, ал. 1 от ЗУТ, при лимит на отговорността, съгласно чл. 5, ал. 1, т. 3 и чл. 5, ал. 2, т. 3 от Наредбата за условията и реда за задължително застраховане в проектирането и строителството или еквивалентен документ (за чуждестранните лица).  
Забележка: В случай на участие на обединение, спазването на горното изискване може да бъде осигурено от един или повече от партньорите в обединението, съобразно разпределението на участието на лицата при изпълнение на дейностите, предвидено в договора за създаване на обединението по отношение на дейностите, свързани с проектирането и/или строителството.  
Когато участникът предвижда участие на подизпълнители изискването се доказва за тези подизпълнители, които съобразно вида и дела от поръчката, които са им възложени, ще изпълняват дейности, свързани с проектирането и/или строителството.  
Документи за доказване на изискването - съгласно чл. 62, ал. 1, т. 2 от ЗОП – доказателства за наличие на валидна застраховка „Професионална отговорност в проектирането" и „Професионална отговорност в строителството" съгласно чл. 171, ал. 1 от ЗУТ с изискуемото покритие съгласно чл. 5, ал. 1, т. 3 и чл. 5, ал. 2, т. 3 от Наредба за условията и реда за задължително застраховане в проектирането и строителството или еквивалентна застраховка за професионална отговорност или гаранция в друга държава – членка на ЕС или в страна по Споразумението за ЕИО, освен ако документът вече не е бил предоставен на възложителя или му е служебно известен, или може да бъде осигурен чрез пряк и безплатен достъп до националните бази данни на държавите членки – по арг. от чл. 67, ал. 8 от ЗОП. В случай, че срокът на валидност на полицата/ите изтича до датата на подписване на договора, се представя и заверено копие на новата застрахователна полица/ци.  
Когато по основателна причина участникът не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.  
ВАЖНО: Документите за доказване съответствието с поставеното изискване се представят от участника, определен за изпълнител или при поискване в хода на процедурата – в случаите на чл. 67, ал. 5 и 6 от ЗОП. Документите се представят и за подизпълнителите и третите лица, ако има такива.

Изисквано минимално/ни ниво/а:

1. Участникът следва да притежава валидна застраховка „Професионална отговорност в проектирането“ за лицата, които ще осъществяват проектирането, съгласно чл. 171, ал. 1 от ЗУТ с минимално покритие в размер на минималните застрахователни суми за строежи трета категория, съгласно чл. 137, ал. 1, т. 3 от ЗУТ, определени с чл. 5, ал. 1, т. 3 от Наредба за условията и реда за задължително застраховане в проектирането и строителството.  
За участник, установен/регистриран извън Република България застраховката за професионална отговорност следва да бъде еквивалентна на тази по чл. 171. ал. 1 от ЗУТ, съгласно законодателството на държавата, където е установен/регистриран участникът.

2. Участникът следва да притежава валидна застраховка „Професионална отговорност в строителството“, съгласно чл. 171, ал. 1 от ЗУТ с минимално покритие в размер на минималните застрахователни суми за строежи трета категория, съгласно чл. 137, ал. 1, т. 3 от ЗУТ, определени с чл. 5, ал. 2, т. 3 от Наредба за условията и реда за задължително застраховане в проектирането и строителството.  
За участник, установен/регистриран извън Република България застраховката за професионална отговорност следва да бъде еквивалентна на тази по чл. 171. ал. 1 от ЗУТ, съгласно законодателството на държавата, където е установен/регистриран участникът.

* 1. **Технически и професионални способности по чл. 63 от ЗОП:**
     1. Изисквания по чл. 63, ал. 1, т. 1

3.3.1.1 Участникът следва да е изпълнил през последните три години, считано от датата на подаване на офертата, услуга с предмет и обем, идентични или сходни с тези на поръчката.

Под идентична или сходна с предмета и обема на поръчката се разбира услуга по изготвяне на инвестиционен проект фаза „технически“ и/или „работен“ по смисъла на ЗУТ и Наредба №4/2001 г. за изграждане и/или реконструкция и/или рехабилитация и/или подмяна и/или екв. дейност на водоснабдителни мрежи и съоръжения с дължина мин. 1200,00 м. и на път/пътища и/или улица/улици с дължина мин. 1600,00 м.

Забележка: Поставеното изискване не е кумулативно, като участник може да покрие изискването за извършено проектиране на водоснабдителна инфраструктура и пътна/улична инфраструктура заедно или поотделно.

3.3.1.2 Участникът следва да е изпълнил за последните пет години, считано от датата на подаване на офертата, строителство с предмет и обем, идентични или сходни с тези на поръчката.

Под идентично или сходно с предмета и обема на поръчката се разбира строителство по изграждане и/или реконструкция и/или рехабилитация и/или подмяна и/или екв. дейност на водоснабдителни мрежи и съоръжения с дължина мин. 1200,00 м. и на път/пътища и/или улица/улици с дължина мин. 1600,00 м.

Забележка: Поставеното изискване не е кумулативно, като участник може да покрие изискването за извършено строителство на водоснабдителна инфраструктура и пътна/улична инфраструктура заедно или поотделно, с един или няколко обекта.

Горепосочените минимални изисквания по т. 1. и т. 2. могат да бъдат покрити и ако участникът докаже, че има опит в изпълнение на строителство (инженеринг или проектиране и изпълнение на СМР), идентично или сходно с предмета и обема на обществената поръчка, изпълнено през последните пет години, считано от датата на подаване на офертата.

Под идентично или сходно с предмета и обема на поръчката се разбира инженеринг (проектиране и изпълнение на СМР) по изграждане и/или реконструкция и/или рехабилитация и/или подмяна и/или екв. дейност на водоснабдителни мрежи и съоръжения с дължина мин. 800,00 м. и на път/пътища и/или улица/улици с дължина мин. 800,00 м.

Забележка: Поставеното изискване не е кумулативно, като участник може да покрие изискването за извършен инженеринг (проектиране и изпълнение на СМР) на водоснабдителна инфраструктура и пътна/улична инфраструктура заедно или поотделно, с един или няколко обекта.

**УТОЧНЕНИЕ ПО ОТНОШЕНИЕ НА ИЗИСКВАНЕТО ПО Т. 3.3.1:** **При попълване на ЕЕДОП, участникът в процедурата трябва да има предвид, че:**

***\*Забележка*** *Строителството се счита за изпълнено, когато за обекта има съставен и подписан Констативен акт обр. 15/ Протокол обр. 16 или друг документ за предаване и приемане на строежа от Възложителя,* ***за което обстоятелство участникът следва да посочи в ЕЕДОП вид, № и дата на съответния документ****!*

При подаване на оферта, информацията относно изискването се посочва от участника в ЕЕДОП, в съответствие с указанията за попълването му, приложени към настоящата документация.

Съгласно чл. 67, ал. 5 от ЗОП, Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**В тези случаи, както и при сключване на договор за изпълнение на поръчката, съответствието с** **изискването се доказва с представянето на:**

Списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.

* + 1. Изисква се участникът в процедурата да прилага система за управление на качеството, сертифицирана съгласно стандарт БДС EN ISO 9001:2015 (или еквивалентен сертификат, издаден от органи, установени в други държави членки) с обхват, включващ проектиране, изграждане на В и К мрежи и строителство на пътища.

Изисква се участникът в процедурата да прилага система за опазване на околната среда, сертифицирана съгласно стандарт БДС EN ISO 14001:2015 (или еквив. сертификат, изд. от органи, установени в др. държави членки) с обхват, вкл. проектиране, изграждане на В и К мрежи и строителство на пътища.

**УТОЧНЕНИЕ ПО ОТНОШЕНИЕ НА ИЗИСКВАНЕТО ПО Т. 3.3.2: При попълване на ЕЕДОП, участникът в процедурата трябва да има предвид, че:**

***\*Забележки:***

***1.*** *Минималното изискване може да бъде доказано с един сертификат с обхват, включващ проектиране и строителство на пътища (като цяло) или с два сертификата - един с обхват проектиране на пътища и втори с обхват строителство на пътища (поотделно)!*

***2.*** *При доказване на минималното изискване е в сила разпоредбата на чл. 64, ал. 3, ал. 5, ал. 7 и ал. 8 от ЗОП!*

При подаване на оферта, информацията относно изискването се посочва от участника в ЕЕДОП, в съответствие с указанията за попълването му, приложени към настоящата документация.

Съгласно чл. 67, ал. 5 от ЗОП, Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**В тези случаи, както и при сключване на договор за изпълнение на поръчката, съответствието с изискването се доказва с представянето на:**

Валидни сертификати, издадени от акредитирани лица, за контрол на качеството, удостоверяващи съответствието на стоките със съответния стандарт.

Участникът, определен за изпълнител, трябва да има валиден сертификат през целия срок на изпълнение на договора, а когато е приложимо да прилага еквивалентните мерки.

* + 1. Изисква се участникът в процедурата да разполага с персонал и/или с ръководен състав с определена професионална компетентност за изпълнението на поръчката, включващ най-малко:

А). **Ръководен състав, който ще отговаря за разработване на проектната документация, както следва:**

**а). Проектант по част „Пътна”– 1 (един) брой:**

*Професионална област (квалификация):* да има висше образование по специалност „Пътно строителство” или „Транспортно строителство”, или еквивалентна специалност (ако образованието е придобито в държава, където няма подобни специалности).

*Специфичен опит:* участие в екип, свързано с извършване на проектантски дейности по част „Пътна“, в най-малко 1 (един) изработен технически проект за изпълнение на ново строителство и/или реконструкция, и/или основен ремонт, и/или рехабилитация на автомагистрали, и/или на пътища от РПМ, и/или на улици, и/или на пътища от ОПМ, и/или от пътища с еквивалентни характеристики извън страната.

**б). Проектант по част „В и К” - 1 (един) брой:**

*Професионална област (квалификация):* да има висше образование по специалност „Промишлено и гражданско строителство” или „Хидроинженерство”, или еквивалентна специалност (ако образованието е придобито в държава, където няма подобни специалности);

*Специфичен опит:* участие в екип свързано с извършване на проектантски дейности по част „**В и К**“ в най – малко 1 (един) изработен технически проект за изпълнение на ново строителство, и/или реконструкция, и/или рехабилитация, и/или основен ремонт на автомагистрали, и/или на пътища от РПМ, и/или на улици, и/или на пътища от ОПМ и/или на пътища с еквивалентни характеристики извън страната.

**в) Проектант по част „Геодезия” - 1 (един) брой:**

*Професионална област (квалификация):* да има висше образование по специалност „Геодезия, фотограметрия и картография” или „Земеустройство”, или „Геодезия”, или „Маркшайдерство”, или „Геодезия и Маркшайдерство”, или еквивалентна специалност (ако образованието е придобито в държава, където няма подобни специалности);

*Специфичен опит:* участие в екип свързано с извършване на полско-измервателни работи в най-малко 1 (един) изработен технически проект за изпълнение на ново строителство, и/или реконструкция, и/или рехабилитация, и/или основен ремонт на автомагистрали, и/или на пътища от РПМ и/или на улици, и/или на пътища от ОПМ, и/или на пътища с еквивалентни характеристики извън страната.

**Б). Ръководен състав, необходим за извършване на техническото ръководство при изпълнение на строителството, както следва:**

**а).** **Ръководител на строежа - 1 (един) брой:**

*Професионална област (квалификация):* да има висше образование по специалност „Промишлено и гражданско строителство” или „Строителство на сгради и съоръжения”, или „Пътно строителство”, или „Транспортно строителство”, или еквивалентна специалност (ако образованието е придобито в държава, където няма подобни специалности);

*Специфичен опит:* участие в екип, свързано с извършване на цялостно ръководство на най – малко 1 (един) изпълнен и приет от възложител обект за изпълнение на ново строителство, и/или реконструкция, и/или рехабилитация, и/или основен ремонт на автомагистрали, и/или на пътища от РПМ, и/или от улици и/или на пътища от ОПМ, и/или на пътища с еквивалентни характеристики извън страната.

**б). Инженер В и К - 1 (един) брой:**

*Професионална област (квалификация):* да има висше образование по специалност „ВиК мрежи и съоръжения”, или еквивалентна специалност (ако образованието е придобито в държава, където няма подобни специалности);

*Специфичен опит:* участие в екип, свързано с извършване на дейности по част „В и К“ в минимум 1 (един) изпълнен и приет от възложител обект за ново строителство, и/или реконструкция, и/или рехабилитация, и/или основен ремонт на В и К системи и комуникации в автомагистрали, и/или на пътища от РПМ, и/или от улици и/или на пътища от ОПМ, и/или на пътища с еквивалентни характеристики извън страната.

**в). Инженер пътно строителство - 1 (един) брой:**

*Професионална област (квалификация):* да има висше образование по специалност „Пътно строителство” или „Транспортно строителство”, или еквивалентна специалност (ако образованието е придобито в държава, където няма подобни специалности);

*Специфичен опит:* участие в екип, свързано с извършване на дейности по част „Пътна“ в минимум 1 (един) изпълнен и приет от възложител обект за изпълнение на ново строителство, и/или реконструкция, и/или рехабилитация, и/или основен ремонт на автомагистрали, и/или на пътища от РПМ, и/или от улици и/или на пътища от ОПМ, и/или на пътища с еквивалентни характеристики извън страната.

**г). Инженер геодезист - 1 (един) брой:**

*Професионална област (квалификация):* да има висше образование по специалност „Геодезия, фотограметрия и картография” или „Земеустройство”, или „Геодезия”, или „Маркшайдерство”, или „Геодезия и Маркшайдерство”, или еквивалентна специалност (ако образованието е придобито в държава, където няма подобни специалности);

*Специфичен опит:* участие в екип, свързано с извършване на полско – измервателни работи в минимум 1 (един) изпълнен и приет от възложител обект за изпълнение на ново строителство, и/или реконструкция, и/или рехабилитация, и/или основен ремонт на автомагистрали, и/или на пътища от РПМ, и/или от улици и/или на пътища от ОПМ, и/или на пътища с еквивалентни характеристики извън страната.

**д). Специалист по безопасност и здраве (БЗ) - 1 (един) брой:**

*Професионална област (квалификация):* професионална квалификация, свързана със строителството, със завършен курс за КБЗ или еквивалент.

*Специфичен опит:* участие в екип свързано с извършване на дейности по безопасност и здраве в минимум 1 (един) изпълнен и приет от възложител обект за изпълнение на ново строителство, и/или реконструкция, и/или рехабилитация, и/или основен ремонт на автомагистрали, и/или на пътища от РПМ, и/или от улици и/или на пътища от ОПМ, и/или на пътища с еквивалентни характеристики извън страната.

е) **Специалист за контрол по качеството/отговорник по качеството** **- 1 (един) брой** – Висше/средно образование или еквивалент. Да притежава валидно Удостоверение за контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност или еквивалент. Опит като контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност на минимум 1 (един) изпълнен и приет от възложител обект за изпълнение на ново строителство, и/или реконструкция, и/или рехабилитация, и/или основен ремонт на автомагистрали, и/или на пътища от РПМ, и/или от улици и/или на пътища от ОПМ, и/или на пътища с еквивалентни характеристики извън страната

**УТОЧНЕНИЕ ПО ОТНОШЕНИЕ НА ИЗИСКВАНИЯТА ПО Т. 3.3.3, БУКВИ „А“ и „Б“ : При попълване на ЕЕДОП, участникът в процедурата трябва да има предвид, че:**

***\*Забележки:***

***1:*** *Едно физическо лице може да изпълнява функциите само на един експерт в офертата на един участник!*

***2.*** *За предложеният от участника в процедурата КБЗ и за специалист Контрол по качеството,* ***участникът следва да посочи в ЕЕДОП вид, № и дата на съответния/ите документ/и, удостоверяващи завършен курс за КБЗ в строителството и за контрол върху качеството*** ***на изпълнение на строителството, за съответствие на влаганите в строежите строителни продукти със съществените изисквания за безопасност или еквивалент****!*

***3.*** *За „изработен технически проект“ се счита проекта, за който има документ, удостоверяващ приетото изпълнение, издаден от получателя или от компетентен орган, или чрез посочване на публичен регистър, в който е публикувана информация за изпълнението,* ***за което обстоятелство участникът следва да посочи в ЕЕДОП вид, № и дата на съответния документ и/или съответен линк в публичния регистър****!*

***4.*** *За „изпълнен обект“ се счита обектът, за който има съставен и подписан Констативен акт обр. 15/ Протокол обр. 16 или друг документ за предаване и приемане на строежа от Възложителя,* ***за което обстоятелство участникът следва да посочи в ЕЕДОП вид, № и дата на съответния документ****!*

ВАЖНО!: Съвместяване на лицата от двата екипа – „екип за изпълнение на проектирането и осъществяване на авторския надзор“ и „екип за изпълнение на строителството“ не се допуска!

При подаване на оферта, информацията относно изискването се посочва от участника в ЕЕДОП, в съответствие с указанията за попълването му, приложени към настоящата документация.

Съгласно чл. 67, ал. 5 от ЗОП, Възложителят може да изисква по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**В тези случаи, както и при сключване на договор за изпълнение на поръчката, съответствието с изискването се доказва с представянето на:**

Списък на персонала, който ще изпълнява поръчката, и/или на членовете на ръководния състав, които ще отговарят за изпълнението, както и документи, които доказват професионална компетентност на лицата.

*Ако участникът е обединение, което не е юридическо лице, съответствието с критериите за подбор по подт. 3.3.1 и 3.3.3 се доказват от обединението участник, а не от всяко от лицата, включени в него, а за това по подт. 3.3.2 - от всяко от лицата, включени в него, което ще изпълнява съответната дейност, съобразно разпределението на участието на лицата при изпълнение на дейностите, предвидено в документа/ договора за създаване на обединението.*

*Когато участникът предвижда участие на подизпълнители, съответствието с критериите за подбор се доказва и от тях, съобразно вида и дела от поръчката, който ще изпълняват, и за тях следва да не са налице основанията за отстраняване от процедурата.*

*Когато участникът предвижда участие на трети лица, те трябва да отговарят на съответните изисквания на критериите за подбор, за доказването на които участникът се позовава на техния капацитет и за тях да не са налице основанията за отстраняване от процедурата.*

**3.3.4** Участниците да разполагат с инструменти, съоръжения и техническо оборудване, необходимо за изпълнение на поръчката, минимум, както следва:

**1. По част Пътна**

• Пътна фреза   
• Автогудронатор  
• Асфалтополагаща машина  
• Валяк двубандажен вибрационен 8-10 т   
• Валяк двубандажен вибрационен до 2,5 т  
• Пневматичен колесен валяк  
• Автомобил – поливомияч с мотометачка  
• Колесен багер (комбиниран) – мин.0,5 м3  
• Автомобил – самосвал

**2.По част ВиК**

•Багер с чук-1 бр.

•Самосвал – 1 бр.;

•Трамбовъчна машина – 1 бр.;

•Помпа за изпомпване на вода – 1 бр.

•Миничелен товарач – 1 брой;

•Машина за беизкопно полагане на тръби /къртица/

•Машина за рязане на асфалт – 1бр

•машина за челна заварка на полиетиленови тръби -1 бр

• Автомобил - бордови  
•Минимум по 1 бр. от следната малогабаритна механизация за ремонт и поддържане:  
• Моторна фугорезачка за асфалтови и бетонови повърхности  
• Моторна виброплоча  
• Моторна духалка  
• Моторен или пневматичен къртач  
• Моторна пръскачка за битумни емулсии  
• Ел. агрегат

При подаване на оферта, съответствието с изискването по т. 3.3.4 се декларира в ЕЕДОП, който се подава от всеки от участниците, членовете на обединения, подизпълнителите или третите лица.

Съгласно чл. 67, ал. 5 от ЗОП, Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

В тези случаи, **изискването по т. 3.3.4** **се доказва с представянето на:**

Декларация за инструментите, съоръженията и техническото оборудване, които ще бъдат използвани за изпълнение на поръчката.

**4. ПОЛЗВАНЕ НА КАПАЦИТЕТА НА ТРЕТИ ЛИЦА**

**4.1.** Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.

**4.2.** По отношение на критериите, свързани с професионална компетентност и опит за изпълнение на поръчката, кандидатите или участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

**4.3.** Когато участникът се позовава на капацитета на трети лица, посочва това в Част ІІ, Раздел В от ЕЕДОП и попълва приложимите полета от Част ІV от ЕЕДОП. Участникът трябва да може да докаже, че ще разполага с техните ресурси, като представи документи за поетите от третите лица задължения.

**4.4.** Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.

**4.5.** Възложителят изисква от участника да замени посоченото от него трето лице, ако то не отговаря на някое от условията по т. 4.4, поради промяна в обстоятелства преди сключване на договора за обществена поръчка.

**4.6.** Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 4.2 – 4.4.

**4.7.** Когато участник в процедурата е клон на чуждестранно лице, той може за доказване на съответствие с изискванията за икономическо и финансово състояние, технически и професионални способности, да се позове на ресурсите на търговеца, в случай че представи доказателства, че при изпълнение на поръчката ще има на разположение тези ресурси.

1. **ПОДИЗПЪЛНИТЕЛИ**

**5.1.** Участниците посочват в офертата подизпълнителите и дела от поръчката, който ще им възложат, ако възнамеряват да използват такива. Съответната информация, касаеща подизпълнители се попълва от участника в Част ІV, Раздел В, т. 10 от ЕЕДОП.

**5.2.** Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**5.3.** Независимо от възможността за използване на подизпълнители, отговорността за изпълнение на договора за обществената поръчка е на изпълнителя.

1. **РАЗЯСНЕНИЯ**

Разяснения по условията на процедурата се искат от Възложителя и предоставят при условията на чл. 33 от ЗОП.

1. **УКАЗАНИЯ ЗА ПОДГОТОВКА НА ОФЕРТАТА**
2. **ОБЩИ УКАЗАНИЯ:**
3. При изготвяне на офертата всеки участник трябва да се придържа точно към обявените от Възложителя условия. Отговорността за правилното разбиране на условията от обявлението и указанията за участие се носи единствено от участниците.
4. Офертата се изготвя на български език и на хартиен носител.
5. До изтичането на срока за подаване на офертите всеки участник може да промени, да допълни или да оттегли офертата си.
6. Всеки участник в процедурата за възлагане на обществената поръчка има право да представи само една оферта.
7. Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.
8. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.
9. В процедурата за възлагане на обществената поръчка едно физическо или юридическо лице може да участва само в едно обединение.
10. Свързани лица не могат да бъдат самостоятелни участници в една и съща процедура. „Свързани лица“ са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

„Контрол“ е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице или

б) може да определя пряко или непряко повече от половината от членовете на управителния или контролния орган на едно юридическо лице или

в) може по друг начин да упражнява решаващо влияние върху вземането на решения във връзка с дейността на юридическо лице.

**1.9.** Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се публикува от Възложителя.

1. Участниците не могат да се позовават на конфиденциалност по отношение на предложенията от офертите им, които подлежат на оценка.
2. При подготовката на офертите участниците са длъжни да спазват изискванията на Възложителя. Представените образци в документацията за обществената поръчка и условията, описани в тях, са задължителни за участниците. Офертите на участниците трябва да бъдат напълно съобразени с тези образци.

**1.12.** Офертата не може да се предлага във варианти.

**1.13.** Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия.

**1.14.** С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.

1. **СЪДЪРЖАНИЕ НА ОФЕРТАТА:**

Офертата се представя на български език в запечатана, непрозрачна ОПАКОВКА от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адрес: гр. Перник, пк 2300, пл. „Св. Иван Рилски“ № 1а. Върху опаковката участникът посочва:

1. наименованието на участника, включително участниците в обединението, когато е приложимо;
2. адрес за кореспонденция, телефон и по възможност факс и електронен адрес;
3. наименованието на поръчката, за която се подават документите.

Опаковката включва документите по чл. 39, ал. 2 и ал. 3, т. 1 от Правилника за прилагане на Закона за обществените поръчки (ППЗОП), опис на представените документи, както и отделен запечатан непрозрачен плик с надпис „Предлагани ценови параметри“, който съдържа ценовото предложение по чл. 39, ал. 3, т. 2 от ППЗОП.

1. **СЪДЪРЖАНИЕ НА ОПАКОВКАТА:**

**3.1.** Опис на представените документи, съдържащи се в офертата, подписан от участника.

**3.2.** Единен европейски документ за обществени поръчки (ЕЕДОП) в съответствие с изискванията на чл. 67 от ЗОП и условията на възложителя;

**\*ВАЖНО:**

**Съгласно чл. 67, ал. 4 от ЗОП, ЕЕДОП се предоставя в електронен вид по образец, утвърден с акт на Европейската комисия.**

**Възможните начини за предоставяне на ЕЕДОП са, както следва:**

**- ЕЕДОП да бъде цифрово подписан и приложен на подходящ оптичен носител към пакета документи за участие в процедурата. Условие в съответствие с указанието на АОП при ползването на този начин е форматът, в който се предоставя документът да не позволява редактиране на неговото съдържание.**

**- Друга възможност за предоставяне на ЕЕДОП в електронен вид е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т. нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите.**

**ЕЕДОП е представен в настоящата документация - *Образец № 1*.**

**Указание за подготовка на ЕЕДОП:**

**1)** При подаване на оферта участникът декларира липсата на основанията за отстраняване и съответствие с критериите за подбор чрез представяне на ЕЕДОП. В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

**2)** Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1).

**3)** Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да използват възможността, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи към документите за подбор вместо ЕЕДОП се представя Декларация, с която се потвърждава актуалността на данните и автентичността на подписите в публикувания ЕЕДОП и се посочва адресът, на който е осигурен достъп до документа.

**4)** Когато участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.

**5)** Лицата по чл. 54, ал. 2 от ЗОП са, както следва:

**5.1.** при събирателно дружество - лицата по чл. 84, ал. 1 и чл. 89, ал. 1 от Търговския закон;

**5.2.** при командитно дружество - неограничено отговорните съдружници по чл. 105 от Търговския закон;

**5.3.** при дружество с ограничена отговорност - лицата по чл. 141, ал. 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

**5.4.** при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

**5.5.** при командитно дружество с акции - лицата по чл. 256 от Търговския закон;

**5.6.** при едноличен търговец - физическото лице - търговец;

**5.7.** при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

**5.8.** при кооперациите - лицата по чл. 20, ал. 1 и чл. 27, ал. 1 от Закона за кооперациите;

**5.9.** при сдружения - членовете на управителния съвет по чл. 30, ал. 1 от Закона за юридическите лица с нестопанска цел или управителят, в случаите по чл. 30, ал. 3 от Закона за юридическите лица с нестопанска цел;

**5.10.** при фондациите - лицата по чл. 35, ал. 1 от Закона за юридическите лица с нестопанска цел;

**5.11.** в случаите по т. 5.1 – 5.7 - и прокуристите, когато има такива;

**5.12.** за чуждестранните лица - лицата, които представляват, управляват и контролират кандидата или участника съгласно законодателството на държавата, в която са установени. 6) В случаите по т. 4.11 и 4.12, когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

**7)** Участниците са длъжни при поискване от страна на възложителя да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и 3 от ЗОП независимо от наименованието на органите, в които участват, или от длъжностите, които заемат.

**8)** Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

**9)** Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП, подписан от съответното лице.

**10)** В ЕЕДОП могат да се съдържат и обстоятелствата по чл. 54, ал. 1, т. 3 - 6 и чл. 55, ал. 1, т. 1 - 4 от ЗОП, както и тези, свързани с критериите за подбор, ако лицето, което го подписва, може самостоятелно да представлява съответния стопански субект.

**11)** При необходимост от деклариране на обстоятелствата по чл. 54, ал. 1, т. 3 - 6 и чл. 55, ал. 1, т. 1, 3 и 4 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.

**12)** Когато документи, свързани с участие в обществени поръчки, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.

**13)** Съгласно чл. 59, ал. 5 от ЗОП Възложителят е посочил критериите за подбор и документите за тяхното доказване в обявлението, с което се оповестява откриването на процедурата.

**14)** Информацията за съответствие с критериите за подбор се предоставя чрез попълване в ЕЕДОП на част IV „Критерии за подбор“, раздели от А до Г.

**15)** В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на Възложителя.

**16)** Когато за участник е налице някое от основанията по чл. 54, ал. 1 от ЗОП или посочените от Възложителя основания по чл. 55, ал. 1 от ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.

**17)** С представяне на оферта за участие в настоящата процедура се приема, че всеки участник/ подизпълнител/ трето лице е запознат/о с определенията „нередност” и „измама”:

- „нередност“ означава всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза – съгласно чл. 2 (36) от Регламент (ЕС) № 1303/2013 на Европейския Парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/ 2006 г. на Съвета;

- „измама“ /по отношение на разходи/ е всяко умишлено действие или бездействие, свързано с използването или предоставянето на фалшиви, грешни или непълни изявления или документи, което води до злоупотреба или неправомерно ползване на средства от общия бюджет на Европейските общности /ЕО/ или от бюджети, управлявани от ЕО или от името на ЕО, укриване на информация в нарушение на конкретно задължение със същия резултат или използването на такива средства за различни цели, от тези за които първоначално са били отпуснати – съгласно националното законодателство и чл. 1 от Конвенцията за защита на финансовите интереси на ЕО.

**3.3.** Документи за доказване на предприетите мерки за надеждност, когато е приложимо.

**Указание за подготовка:**

**1)** Участник, за когото са налице основания по чл. 54, ал. 1 от ЗОП, или посочените от Възложителя основания по чл. 55, ал. 1 от ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

**1.1)** е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

**1.2)** е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

**1.3)** е изяснил изчерпателно фактите и обстоятелствата, като активно е съдействал на компетентните органи и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

**1.4)** е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Като доказателства за надеждността на участника се представят следните документи:

**1)** по отношение на обстоятелството по чл. 56, ал. 1, т. 1 и 2 от ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

**2)** по отношение на обстоятелството по чл. 56. ал. 1, т. 3 от ЗОП - документ от съответния компетентен орган за потвърждение на описаните обстоятелства.

**3)** по отношение на обстоятелството по чл. 56, ал. 1, т. 4 от ЗОП – удостоверение от органите на Изпълнителна агенция „Главна инспекция по труда“, което се издава в 15-дневен срок от получаване на искането от участника, избран за изпълнител.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от кандидата или участника мерки са достатъчни, за да се гарантира неговата надеждност, възложителят не го отстранява от участие в поръчката. Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата. Участник, който с влязла в сила присъда или друг акт, съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.

* 1. Документ за създаване на обединението (когато е приложимо) - заверено от участника копие.

**Указание за подготовка:**

Документът, от който да е видно правното основание за създаване на обединението, следва да съдържа следната информация във връзка с настоящата обществена поръчка:

**1)** правата и задълженията на участниците в обединението;

**2)** разпределението на отговорността между членовете на обединението;

**3)** дейностите, които ще изпълнява всеки член на обединението.

* 1. **Техническо предложение за изпълнение на обществената поръчка:**

**Указания за изготвяне на Техническото предложение:**

Техническото предложение за изпълнение на обществената поръчка се изготвя по *Образец № 2* и към него се прилагат:

**1)** Друга информация по преценка на участника.

Информация за задълженията, свързани с данъци и осигуровки, закрила на заетостта и условията на труд се предоставя от Изпълнителна агенция ,,Главна инспекция по труда”, Национална агенция по приходите към Министерство на финансите, Национален осигурителен институт, Министерство на труда и социалната политика.

Техническото предложение за изпълнение на обществената поръчка се представя в оригинал, подписано и подпечатано на всяка страница от представляващия участника или упълномощено лице, на хартиен и електронен носител във формати Word и PDF.

Участници, чиито Технически предложения за изпълнение на поръчката не отговарят на изискванията на Възложителя се отстраняват от участие в процедурата, като съответно не подлежат на оценка.

* 1. **Съдържание на Плик „Предлагани ценови параметри“:**

**1)** Ценово предложение (*Образец № 3*);

**Указания за изготвяне на Ценовото предложение:**

Ценовото предложение трябва да съдържа цена за изпълнение на договора за възлагане на обществената поръчка в лв. без ДДС, разпределена, както следва:

* + Цена за изпълнение на I етап - Изпълнение на проектирането (Изготвяне на технически проект) в лв. без ДДС.
  + Цена за изпълнение на II етап – Изпълнение на стропително-монтажни работи в лв. без ДДС;
  + Цена за изпълнение на авторски надзор

За видовете СМР и дейности в Ценовото предложение се посочват елементите на ценообразуване, както и за видове СМР и дейности за които няма предложени единични цени:

- часова ставка …………….лв./час;

- допълнителни разходи върху труд ………………%;

- допълнителни разходи върху механизация ………………%;

- доставно - складови разходи ………………%;

- печалба ………………%.

***\*Забележка: В предлаганата от участниците Цена за изпълнение на СМР се включват и разходите, във връзка с упражняването на авторски надзор по време на строителството****!*

И двата документа се представят в оригинал, подписани и подпечатани на всяка страница от представляващия участника или от упълномощено лице, на хартиен носител и електронен носител във формати Word/ Excel и PDF.

Ценовото предложение (*Образец № 3*) се поставя в отделен запечатан непрозрачен плик с надпис „Предлагани ценови параметри“, върху който се изписват наименованието на участника и наименованието на обществената поръчка, за която се отнася.

Извън плика с надпис „Предлагани ценови параметри“ не трябва да е посочена никаква информация относно предлаганата от участник в процедурата Цена за изпълнение на поръчката/на договора.

Участници, които по какъвто и да е начин са включили някъде в офертата си извън плика „Предлагани ценови параметри“ за настоящата поръчка елементи, свързани с предлаганата цена (или части от нея), ще бъдат отстранени от участие в процедурата.

**4. Запечатване:**

Документите, систематизирани съобразно посочените по-горе изисквания се запечатват по реда, посочен в т. 2 „Съдържание на офертата“ по-горе.

Върху опаковката участникът посочва: наименование на участника, включително на участниците в обединението, когато е приложимо, наименование на поръчката, за която участва, адрес за кореспонденция, телефон, факс и електронен адрес, както следва:

|  |
| --- |
| Наименование на Участника: …………….  Участници в обединението: ………………(когато е приложимо)  Адрес за кореспонденция: ………………..  телефон, факс, ел. адрес: ………………….  Оферта  Наименование на обществената поръчка „.............................................................................” [*посочва се наименованието на обществената поръчка*],  До община Перник  гр. Перник 2300, пл. „Св. Иван Рилски” № 1а |

1. **Изисквания към документите:**

Документите и данните в офертата се подписват само от лица с представителни функции, назовани в удостоверението за актуално състояние или упълномощени за това лица. Във втория случай се изисква да се представи нотариално заверено пълномощно за изпълнението на такива функции.

Всички документи, свързани с предложението, следва да бъдат на български език. Ако в предложението са включени документи на чужд език, то следва да са придружени от превод на български език. По предложението не се допускат никакви вписвания между редовете, изтривания или корекции.

1. **Подаване на оферти. Място и срок за подаване на оферти:**

Офертите се представят в деловодството в сградата на община Перник гр. Перник 2300, пл. „Св. Иван Рилски” № 1а Срокът за подаване на офертите е съгласно Обявлението за обществена поръчка.

Всеки участник следва да осигури своевременното получаване на офертата от Възложителя.

1. **Срок на валидност на офертите:**

Срокът на валидност на офертите трябва да бъде не по-малък от срока, определен от Възложителя, в Обявлението за поръчката.

Участник, който представи оферта с по-кратък срок на валидност от определения в Обявлението за обществената поръчка ще бъде отстранен от участие в процедурата за възлагане на настоящата обществена поръчка.

Участник, който не удължи или не потвърди срока на валидност на офертата си, след отправяне на покана от страна на Възложителя, се отстранява от участие.

**IV. КРИТЕРИЙ ЗА ВЪЗЛАГАНЕ НА ПОРЪЧКАТА**

Обществената поръчка се възлага въз основа на „икономически най-изгодната оферта“. Икономически най-изгодната оферта се определя въз основа на критерий за възлагане „най-ниска цена“ по чл. 70, ал. 2, т. 1 от ЗОП.

**V. РАЗГЛЕЖДАНЕ НА ОФЕРТИТЕ**

1. Разглеждането и оценката на офертите се осъществява от комисия, назначена от Възложителя. Комисията се състои от нечетен брой членове. Решенията на комисията се вземат с мнозинство от членовете й. Когато член на комисията е против взетото решение, той подписва протокола с особено мнение. Особеното мнение се аргументира писмено, като мотивите са неразделна част от доклада на комисията.
2. Действията на комисията се протоколират, като резултатите от работата й се отразяват в доклад. Комисията започва работа след получаване на представените оферти и протокола за предаване на офертите на председателя на комисията.
3. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.
4. Председателят на комисията отваря по реда на тяхното постъпване офертите и оповестява тяхното съдържание. Най-малко трима от членовете на комисията подписват Техническото предложение и плика с надпис „Предлагани ценови параметри“.
5. Комисията предлага по един от присъстващите представители на другите участници да подпише Техническото предложение и плика с надпис „Предлагани ценови параметри“, с което приключва публичната част от заседанието на комисията.
6. Комисията разглежда документите по [чл. 39, ал. 2](javascript:%20Navigate('чл39_ал2');) от ППЗОП за съответствие с изискванията към личното състояние и критериите за подбор, поставени от Възложителя, и съставя протокол. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола, който изпраща на всички участници в деня на публикуването му в профила на купувача.
7. В срок до 5 работни дни от получаването на протокола по [т.](javascript:%20Navigate('чл54_ал7');) 6 участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.
8. Възможността по т. 7 се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на Възложителя, когато това не води до промяна на Техническото предложение.
9. След изтичането на срока по т. 7 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.
10. При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.
11. Комисията не разглежда Техническите предложения на участниците, за които е установено, че не отговарят на изискванията към личното състояние и критериите за подбор. Комисията разглежда офертите на допуснатите участници и проверява за съответствието на предложенията с предварително обявените условия.
12. Ценовото предложение (Пликът с надпис „Предлагани ценови параметри“) на участник, чиято оферта не отговаря на изискванията на Възложителя, не се отваря.
13. Не по-късно от два работни дни преди датата на отваряне на Ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват участниците в процедурата или техни упълномощени представители, както и представители на средствата за масово осведомяване.
14. Комисията изготвя доклад за резултатите от работата си, който съдържа приложимите данни по чл. 60, ал. 1 от ППЗОП.
15. Докладът на комисията се подписва от всички членове и се предоставя на възложителя заедно с цялата документация, включително всички документи, изготвени в хода на работа на комисията, като протоколи, оценителни таблици, мотивите за особените мнения, представените мостри, макети и/или снимки и др.
16. Процедурата завършва с решение за определяне на Изпълнител по договора за обществената поръчки или прекратяване на процедурата.

**VI. ДОГОВОР ЗА ОБЩЕСТВЕНАТА ПОРЪЧКА. ДОГОВОР ЗА ПОДИЗПЪЛНЕНИЕ**

1. След влизането в сила на решението за избор на Изпълнител страните уговарят датата и начина за сключване на договора. Възложителят сключва договор за възлагане на обществената поръчка с определения Изпълнител при условие, че при подписване на договора определеният Изпълнител:
   1. Представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;
   2. Представи определената гаранция за изпълнение на договора;
   3. Извърши съответна регистрация, представи документ или изпълни друго изискване, което е необходимо за изпълнение на поръчката, съгласно изискванията на нормативен или административен акт и постановено от Възложителя в условията на обществената поръчка.
   4. В случай, че идентификацията на действителния собственик на юридическото лице не може да бъде извършена чрез вписаните в Търговския регистър данни и липса на възможност за представяне на документите по чл. 3, ал. 4 от ППЗМИП, то избраният изпълнител следва да представи Декларация по образец, съгласно чл. 59, ал. 1, т. 3 от Закона за мерките срещу изпирането на пари.
2. Възложителят не сключва договор, когато участникът, класиран на първо място:
   1. Откаже да сключи договор;
   2. Не изпълни условията по чл. 112, ал. 1 от ЗОП или
   3. Не докаже, че не са налице основания за отстраняване от процедурата.

Възложителят сключва договора в едномесечен срок след влизането в сила на решението за определяне на Изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на Изпълнител.

Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на Изпълнител в хипотезата на чл. 112, ал. 7 от ЗОП.

Изпълнителят на обществената поръчка сключва договор за подизпълнение с подизпълнителите, посочени в офертата.

В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по [чл. 66, ал. 2](javascript:%20NavigateDocument('ЗОП_2016#чл66_ал2');) и 4 от [ЗОП](javascript:%20NavigateDocument('ЗОП_2016');).

Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

1. **ИЗМЕНЕНИЯ НА ДОГОВОРА**

На основание чл. 116, ал. 1, т. 1 от ЗОП, предвижданите от Възложителят изменения на договора за обществената поръчка са следните:

* 1. **Изменения на договора, свързани с промяна на срока за изпълнение на поръчката при настъпване на следните обстоятелства:**
     1. Разкриване на археологически обекти по трасето на обекта, предмет на поръчката, различни от вече дефинираните в описанието на поръчката обекти. В този случай, договорът се изменя като се удължава срокът за изпълнението му с времетраенето на периода за проучване на археологическия обект и освобождаване на трасето за строителство с получен от Възложителя протокол по чл. 158а, ал. 6 от Закона за културното наследство от компетентния орган, одобрен със заповед от министъра на културата или от оправомощен от него заместник-министър.
     2. Неприключили отчуждения и забава в издаването на разрешението/разрешенията за строеж на обекта, предмет на поръчката. В този случай, договорът се изменя като се удължава срокът за изпълнението му с времетраенето на периода за приключване на отчуждителните процедури и издаване на разрешението/разрешенията за строеж на обекта, предмет на поръчката.
     3. Установени разлики в геоложките проучвания към Техническия проект и тези на място. В случай, че геоложките условия в действителност се различават от геоложките условия в местата на проучването (сондажи, шурфове и др.), посочени в Техническия проект, съдържащ се в документацията за възлагане на обществената поръчка, и това доведе до забавяне на изпълнението на договора и/или до основание за прилагане и изпълнение на ново проектно решение, договорът се изменя като се удължава срокът за изпълнението му с времетраенето на периода, необходим за изпълнението на възникналите нови видове работи и/или новото проектно решение.
     4. Разкриване на нови подземни и надземни мрежи на техническата инфраструктура в резултат на необозначени в съответните специализирани карти и регистри. В този случай, договорът се изменя като се удължава срокът за изпълнението му с времетраенето на допълнителните работи, които следва да бъдат извършени от съответното експлоатационно дружество и/или Изпълнителя на поръчката.

Изменения в срока на договора са допустими и в изрично предвидените в Закона за обществените поръчки случаи.

* 1. **Изменения на договора в резултат на промени в Техническия проект, които могат да доведат до промяна в срока на изпълнението му и/или промяна на Остойностената количествена сметка:**

**3.2.1.** При изпълнението на поръчката, Възложителят предвижда възможност за изменения на предоставения Технически проект, настъпили в резултат на посочените в т. 3.1 обстоятелства.

**3.2.2.** При изпълнението на строителството, Възложителят предвижда възможност за изменения на предоставения Технически проект, касаещи прилагането на нови проектни решения, свързани с необходимост от нови и/или допълнителни укрепителни мероприятия на откоси, насипи и/или изграждане на подпорни стени, и/или отводнителни мероприятия, и/или промяна на конструктивните решения при големите съоръжения.

**3.2.3.** При изпълнението на поръчката, Възложителят предвижда възможност за изменения на предоставения Технически проект, необходими в резултат на исканията и/или условията на съгласуващите проекта компетентни органи, и/или експлоатационни дружества и институции, и/или компетентния орган/органи по одобрение, съгласуване и издаване на разрешението за строеж и/или изменението му.

В случаите по т. 3.2, Възложителят предвижда възможност за необходимост от изпълнение на дейности, които не са предвидени в остойностената количествена сметка. В тези случаи новите дейности са за сметка на допълнителните разходи в поръчката. В тези случаи новите дейности видове дейности и/или промяната в количествата на предвидените такива в проекта е за сметка на Изпълнителя.

* 1. Независимо от предвижданите от Възложителя и възможните такива изменения на договора при изпълнението на поръчката по т. 3.1 и т. 3.2, цената за изпълнение на договора (Договорната цена) не се променя и е окончателна. Това обстоятелство се приема безусловно от Изпълнителя с подписването на договора за изпълнение на поръчката.
  2. **Изменения на договора при които може да се променят единичните цени, предложени от Изпълнителя в процедурата:**

При въвеждане в експлоатация на територията на страната на електронна система за събиране на таксите за ползване на републиканската пътна мрежа на база изминато разстояние за превозни средства с обща технически допустима максимална маса над 3,5 т. (Тол) и на база време за леки автомобили с обща технически допустима максимална маса до 3,5 т. (електронна винетка).

**VII. ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО НА ДОГОВОРА**

След сключване на договора за обществената поръчка, избраният изпълнител предоставя гаранция за изпълнение в размер на 5 % (пет на сто) от Цената на договора без ДДС.

Гаранцията за обезпечаване на изпълнението, следва да бъде със срок на валидност 52 (петдесет и два) месеца.

Изпълнителят ще редуцира Гаранцията за обезпечаване на изпълнението на 50 % от стойността й, в рамките на 30 (тридесет) дни след издаване на Разрешение за ползване на строежа. В случай, че Гаранцията е под формата на парична сума Възложителят следва да редуцира стойността на Гаранцията за обезпечаване на изпълнението на договора на 50 % (петдесет процента) от първоначалната стойност. Възложителят трябва да върне Гаранцията за Изпълнение на Изпълнителя след изтичане на последния гаранционен срок, от определените такива в Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени Строителни и монтажни работи, съоръжения и строителни обекти, като за съоръжения той е 10 години, за пътна част - 3 години.

Гаранцията за изпълнение се предоставя в една от следните форми:

- парична сума в размер равен на 5 % (пет на сто) от Цената на договора преведена по сметката на Възложителя: (община Перник): (***ЦКБ АД, Клон Перник,***  ***IBAN:BG 36 CECB 9790 3360 8793 00, BIC:CECBBGSF***);

- Безусловна и неотменима банкова гаранция за изпълнение, издадена в полза на Възложителя (по образец на банката издател, одобрена от Възложителя) покриваща размер от 5 % (пет на сто) от Цената на Договора без ДДС;

- Застраховка в полза на Възложителя, която обезпечава задълженията на Изпълнителя за изпълнението на Договора, с покритие в размер на 5 % (пет на сто) от Цена на Договора (по образец на застрахователя, одобрена от Възложителя). Застраховката, следва да покрива риска от неизпълнение на задълженията по Договора от страна на Изпълнителя.

Възложителя има право да изиска удължаване на Гаранцията за обезпечаване на изпълнението в случай, че до изтичането на валидността и не е издадено Разрешение за ползване и/ или не е изтекъл последния гаранционен срок от определените такива в Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени Строителни и монтажни работи, съоръжения и строителни обекти.

В случай, че участникът, избран за изпълнител, представи Гаранция за обезпечаване на изпълнението под формата на застраховка, при подписването на договора, той представя на Възложителя и доказателства, че дължимата по застраховката премия е изцяло платена. Застраховката следва да покрива риска от неизпълнение на задълженията по Договора от страна на Надзора и да съдържа клауза, че ползващото се лице (община Перник) не е обвързано с Общите условия на застраховката.

Когато Гаранцията за обезпечаване на изпълнението е представена под формата на банкова гаранция или застраховка, същата трябва да съдържа безусловно и неотменимо изявление на банката издател, съответно на застрахователя, че при получаване на писмено искане (претенция) от Възложителя, съдържащо неговата декларация, че Строителния надзор не е изпълнил някое от договорните си задължения, се задължава да изплати на Възложителя в срок до 5 (пет) работни дни, от датата на получаване на искането претендираната от Възложителя сума.

Възложителят има право да усвои изцяло или част от Гаранцията за обезпечаване на изпълнението на договора при неточно изпълнение на задължения по договора от страна на Строителния надзор. Възложителят има право да усвои такава част от Гаранцията за обезпечаване на изпълнението на договора, която покрива отговорността на Строителния надзор за неизпълнението, включително размера на начислените неустойки. Независимо от посоченото по-горе, Възложителят има право да усвои целия размер на Гаранцията за обезпечаване на изпълнението на договора, в случай на едностранно прекратяване на договора от Възложителя поради виновно неизпълнение на задължения на Строителния надзор.

Възложителят има право да изиска удължаване на Гаранцията за обезпечаване на изпълнението на договора в случаите, предвидени в договора за възлагане на поръчката.

Условията и сроковете за задържане и освобождаване на Гаранцията за обезпечаване на изпълнението на договора се съдържат в договора за обществената поръчка.

**VIII.** **ГАРАНЦИЯ ЗА АВАНСОВО ПЛАЩАНЕ ПО ДОГОВОР ЗА ОБЩЕСТВЕНА ПОРЪЧКА**

Гаранцията за обезпечаване на авансовото плащане за СМР се представя от Изпълнителя в оригинал в 30 (тридесет) дневен срок, считано от датата на подписване на Протокол обр. 2а за откриване на строителна площадка и определяне на строителна линия и ниво, съгласно Наредба № 3 от 31.07.2003 г. за съставяне на актове и протоколи по време на строителството.

Валидността на Гаранцията за обезпечаване на авансовото плащане следва да бъде 12 (дванадесет) месеца. считано от Датата на подписване на Протокол обр. 2а за откриване на строителна площадка и определяне на строителна линия и ниво, съгласно Наредба № 3 от 31.07.2003 г. за съставяне на актове и протоколи по време на строителството, но за срок не по-кратък от крайния срок за приключване на СМР на обекта. Възложителят може да изиска удължаването й с оглед обезпечаване на авансовото плащане, невъзстановено до изтичането на срока на гаранцията за обезпечаване на авансово предоставените средства..

Гаранцията за обезпечаване на авансовото плащане се предоставя в една от следните форми:

- Парична сума в размер равен на стойността на авансовото плащане преведена по сметката на Възложителя: (община Перник): (***ЦКБ АД, Клон Перник,***  ***IBAN:BG 36 CECB 9790 3360 8793 00,***

***BIC:CECBBGSF***);

- Безусловна и неотменима банкова гаранция за авансово плащане в полза на Възложителя (по образец на банката издател, одобрена от Възложителя) покриваща пълния размер на аванса с ДДС, обезпечаваща задължението на изпълнителя да възстановява полученото авансово плащане по договора, при условията посочени в него;

- Застраховка в полза на Възложителя, която обезпечава предоставения аванс за изпълнението на строително – монтажните работи, чрез покритие на отговорността на Изпълнителя да възстановява полученото авансово плащане по договора, при условията посочени в него (по образец на застрахователя, одобрена от Възложителя). Застраховката, следва да покрива пълния размер на аванса с ДДС и риска от неизпълнението на задължението по Договора на Изпълнителя да възстановява предоставеното му авансово плащане, съгласно договора.

Когато Гаранцията за Авансово плащане е представена под формата на банкова гаранция или застраховка, същата трябва да съдържа безусловно и неотменимо изявление на банката издател, съответно на застрахователя, че при получаване на писмено искане (претенция) от Възложителя, съдържащо неговата декларация, че Изпълнителят не е изпълнил някое от договорните си задължения, се задължава да изплати на Възложителя в срок до 5 (пет) работни дни, от датата на получаване на искането претендираната от Възложителя сума. В случай, че участникът, избран за изпълнител, представи Гаранция за Авансово плащане под формата на застраховка, той представя на Възложителя и доказателства, че дължимата по застраховката премия е изцяло платена. Застраховката следва да покрива риска от неизпълнение на задълженията по Договора от страна на Надзора и да съдържа клауза, че ползващото се лице (община Перник) не е обвързано с Общите условия на застраховката.

**IX. ОБРАЗЦИ НА ДОКУМЕНТИ И ПРИЛОЖЕНИЯ КЪМ ДОКУМЕНТАЦИЯТА ЗА ОБЩЕСТВЕНАТА ПОРЪЧКА**

*Образец № 1* - ЕЕДОП;

*Образец № 1.1 -* Декларация по чл. 59, ал. 1, т. 3 от Закона за мерките срещу изпирането на пари (ЗМИП);

*Образец № 2* - Техническо предложение за изпълнение на обществената поръчка;

*Образец № 3* - Ценово предложение;

*Образец № 3.1* - Таблица с предлагани единични цени;

*Образец № 4 -* Договор;

*Приложение № 1* - Указания за попълване на ЕЕДОП;

*Приложение № 2* – Техническа спецификация, в т. ч. Задание за проектиране;